Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09, 92/10., 105/10., 90/11., 16/12. , 86/12., 94/13, 152/14. , 7/17., 68/18., 98/19., 64/20., 151/22. i 156/23.), odredbi Zakona o radu („Narodne novine“, br. 93/14., 127/17., 98/19., 151/22., 46/23. i 64/23.) i odredbi Pravilnika o radu Osnovne škole Višnjevac, ravnatelj Osnovne škole Višnjevac iz Višnjevca, objavljuje

**NATJEČAJ**

**za radno mjesto**

**RADNIK III. VRSTE koji obavlja poslove domara-školskog majstora (M/Ž)** – na neodređeno, puno radno vrijeme – 1 izvršitelj.

Mjesto rada: Osnovna škola Višnjevac, Višnjevac.

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, radnik mora ispunjavati i uvjete iz članka 10. Pravilnika o radu Osnovne škole Višnjevac**:**

* završena srednja škola tehničke struke
* zdravstvena sposobnost za obavljanje poslova s posebnim uvjetima rada. Uvjerenje o zdravstvenoj sposobnosti pribavlja se prije sklapanja ugovora o radu sukladno posebnim propisima, te dokazuje uvjerenjem ovlaštene zdravstvene ustanove.

Rok za podnošenje prijava je 8 dana od dana objave natječaja.

Uz pisanu i vlastoručno potpisanu prijavu na natječaj kandidati su obvezni priložiti:
- životopis,
- dokaz o državljanstvu,
- dokaz o odgovarajućoj vrsti obrazovanja,

- dokaz nadležnog suda da se protiv kandidata ne vodi kazneni postupak glede zapreka za zasnivanje radnog odnosa za neko od kaznenih djela iz članka 106. Zakona o odgoju i obrazovanju u osnovnoj i srednjoj školi koje nije starije od dana objave natječaja,
- dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje) koje nije starije od dana objave natječaja.

Isprave se prilažu  u  neovjerenoj preslici i ne vraćaju se kandidatu nakon završetka natječajnog postupka, uz obvezu kandidata da nakon izbora dostavi izvornike isprava.

Nepravodobne i nepotpune prijave neće se razmatrati.
Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom  prijavljenim  na natječaj i ne obavještava se o razlozima zašto se ne smatra kandidatom  natječaja.

Na natječaj se mogu  javiti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju na temelju članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017., 98/19., 84/21. i 156/23.) dužan je uz prijavu na natječaj priložiti sve dokaze o ispunjavanju traženih uvjeta navedenih u članku 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja: <https://branitelji.gov.hr/zaposljavanje-843/843> a dodatne informacije o dokazima, koji su gore navedeni, potražite na sljedećoj stranici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koji se poziva na pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14 i 39/18) dužan  je u prijavi na natječaj pozvati se na to pravo te priložiti sve dokaze o ispunjavanju traženih uvjeta,  kao i dokaz o statusu osobe s invaliditetom, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).
Kandidat koji se poziva na pravo prednosti pri zapošljavanju na temelju članka 48.f  Zakona o zaštiti civilnih i vojnih invalida rata (Narodne novine, broj 33/92, 77/92, 27/93, 58/93, 2/94, 108/95, 108/96, 82/01, 103/03 i 148/13) dužan je uz prijavu priložiti sve dokaze o ispunjavan ju traženih uvjeta,  potvrdu o statusu vojnog/civilnog invalida rata i dokaz o tome na koji je način prestao radni odnos.

Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se vrednovanje/testiranje temeljem Pravilnika o načinu i postupku zapošljavanja Osnovne škole Višnjevac.

O načinu provođenja vrednovanja/testiranja, izvorima za pripremanje kandidata, vremenu vrednovanja/testiranja, te eventualnom prilaganju dodatne potrebne dokumentacije kandidati će biti obaviješteni objavama na mrežnoj  stranici škole <http://os-visnjevac.skole.hr/natjecaji> i oglasnoj ploči škole. Smatra se da je kandidat koji ne pristupi vrednovanju/testiranju povukao prijavu na natječaj i više se ne smatra kandidatom.

O rezultatima natječaja kandidati  će biti  obaviješteni  na mrežnoj stranici škole u roku 15 dana od dana donošenja odluke o izboru kandidata.
 U skladu s odredbom EU2016/679 Europskog parlamenta i Vijeća Europe te Zakonom o provedbi Opće uredbe o zaštiti osobnih podataka (NN 42/18) prijavom na natječaj kandidati daju privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Prijave na natječaj dostavljaju se neposredno ili poštom na adresu **Osnovna škola Višnjevac, Crni put 41, 31220 Višnjevac, s naznakom «Za natječaj»**

Natječaj je objavljen na mrežnoj stranici i oglasnoj ploči škole i mrežnoj stranici i oglasnoj ploči Hrvatskog Zavoda za zapošljavanje dana **22. travnja i traje do 30. travnja 2024.**

KLASA: 112-02/24-01/1 Ravnatelj:

URBROJ: 2158-125/01-24-5 Dane Končar, mag.cin